CELEX: 62018TN0715
Language: sk
Date: 2018-12-06 00:00:00
Title: Vec T-715/18: Žaloba podaná 6. decembra 2018 – Phrenos a iní/Komisia

25.2.2019   
            
            
               SK
            
            
               Úradný vestník Európskej únie
            
            
               C 72/31
            
         
      Žaloba podaná 6. decembra 2018 – Phrenos a iní/Komisia
      (Vec T-715/18)
      (2019/C 72/40)
      Jazyk konania: angličtina
      
         Účastníci konania
      
      
         Žalobkyne: Phrenos SPRL (Mont-sur-Marchienne, Belgicko), Akkanto (Watermael-Boitsfort, Belgicko) a Operational Management Solutions (Chaumont-Gistoux, Belgicko) (v zastúpení: R. Jafferali a R. van Melsen, lawyers)
      
         Žalovaná: Európska komisia
      
         Návrhy
      
      Žalobkyne navrhujú, aby Všeobecný súd:
      
                  —
               
               
                  zrušil rozhodnutie Európskej komisie oznámené žalobkyniam listom z 27. novembra 2018 o zadaní zákazky na služby týkajúce sa plánovania, prípravy, propagácie a realizácie „európskych rozvojových dní“ pre jej Generálne riaditeľstvo pre medzinárodnú spoluprácu a rozvoj (EuropeAid/139729/DH/SER/BE) (2018/S 144-328417) na roky 2019 až 2022 vrátane, inému uchádzačovi,
               
            
                  —
               
               
                  uložil Komisii povinnosť nahradiť trovy hlavného konania a konania o nariadenie predbežného opatrenia.
               
            
         Dôvody a hlavné tvrdenia
      
      Na podporu svojej žaloby žalobkyne uvádzajú štyri žalobné dôvody.
      
                  1.
               
               
                  Prvý žalobný dôvod je založený na tom, že žalovaná neodôvodnila svoje rozhodnutie o zadaní zákazky.
               
            
                  2.
               
               
                  Druhý žalobný dôvod je založený na tom, že žalovaná riadne neposúdila (zjavne) neobvykle nízke ceny vybranej ponuky.
               
            
                  3.
               
               
                  Tretí žalobný dôvod je založený na porušení zásady rovnakého zaobchádzania, pokiaľ ide o posúdenie predložených ponúk.
               
            
                  4.
               
               
                  Štvrtý žalobný dôvod je založený na tom, že kritérium zadania zákazky pre posúdenie ponúk použité žalovanou bolo protiprávne.